**УЗРОЧНЕ РЕЧЕНИЦЕ**

1. Прочитај следећи одломак и подвуци зависне реченице које откривају узрок вршења радње у зависносложеној реченици.

„Али, волим је више од свих вас заједно зато што сам ја њу заливао; зато што сам јој направио заклон; зато што сам због ње поубијао све гусенице...“

(А.Егзипери *Мали Принц*)

Одговор:

„Али, волим је више од свих вас заједно **зато што** сам ја њу заливао; зато што сам јој направио заклон; зато што сам због ње поубијао све гусенице...“

Узрочне реченице исказују:

**ПОВОД**

**РАЗЛОГ** **ЗАШТО?**

**УЗРОК**

Одговарају на питање **ЗАШТО?**

**Узрочне реченице исказују УЗРОК (разлог) вршења радње у зависносложеној реченици. Употребљавају се у служби ПРИЛОШКЕ ОДРЕДБЕ ЗА УЗРОК.**

Он ће то урадити (зашто?) **пошто** се теби спава.

Узрочне реченице почињу везницима: **ЈЕР, ШТО, ПОШТО, КАКО**

 **ЗАТО ШТО, СТОГА ШТО, БУДУЋИ ДА**

Било ми је жао **што** су му то рекли.

Освојила је прво место, **јер** је била најбоља.

Више ти уопште не верујем **пошто** сваки пут измислиш нешто.

**ИНТЕРПУНКЦИЈА:**

Ако се узрочне реченице налазе на почетку зависносложене реченице (у инверзији), одвајају се запетом. Често се ИСПРЕД везника ЈЕР пише зарез.

ВЕЖБАЊЕ:

1. Подвуци узрочне реченице у следећем тексту и напиши везнике којима оне почињу:

Принцеза је привукла пажњу пошто је јела рибу умачући три прста у со. Она се само смешкала, јер је знала да ће је оставити на миру после овог ручка.

1. Која је још зависна реченица употребљена у једној узрочној?
2. Одреди службу узрочних реченица у примерима:

Новак је био спреман за меч пошто је вежбао данима.

Кад желиш нешто да кажеш, прво мало размисли будући да реч може посећи нечије срце.